Diari Oficial de la Generalitat Valenciana


Sumari del DOGV 4026, del 21-06-2001 (2001/5414)

ACORD de 2 de maig de 2001, de la Comissió Territorial d'Urbanisme de València, relatiu a la modificació núm. 4 de les normes subsidiàries de Villar del Arzobispo.
-------------------------------------------------------------------------------------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5414


Data del document
:   02-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Villar del Arzobispo
    * pla d'urbanisme

ACORD de 2 de maig de 2001, de la Comissió Territorial d'Urbanisme de València, relatiu a la modificació núm. 4 de les normes subsidiàries de Villar del Arzobispo. [2001/X5414]
  
Vist l'expedient remés per l'Ajuntament de Villar del Arzobispo. referit a la modificació núm. 4 de les normes subsidiàries, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant Acord del ple de l'Ajuntament en sessió de 22 de desembre de 2000. Després del pertinent període d'exposició pública, en el qual no es van presentar al·legacions, va quedar aprovat provisionalment de forma automàtica, tal com s'establia en l'acord municipal de sotmetiment a informació pública.
  
Segon. El projecte consta de memòria justificativa i plànols d'informació i ordenació.
  
Tercer. La modificació afecta a una parcel·la de sòl urbà qualificada en el planejament general vigent com a Sistema General Esportiu, i proposa el canvi de qualificació de part de la seua superfície, per a adscriure-la al Sistema General Educatiu, justificat a satisfer les necessitats de la Conselleria competent en matèria educativa, per a la implantació d'un centre d'ESO en el municipi, que es concreten en la conformació d'una parcel·la d'ús educatiu de 13.439.50 m² de superfície.
  
Quart. Villar del Arzobispo té les normes subsidiàries aprovades definitivament per la Comissió Territorial d'Urbanisme en data 22 d'abril de 1997.
  
Cinqué. La comissió informativa de la Comissió Territorial d'Urbanisme de València, en sessió de 24 d'abril de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon. La documentació està completa, a l'efecte del compliment del que preceptua l'article 27 de la LRAU.
  
Tercer. Consta en l'expedient administratiu municipal, l'emissió, per la Conselleria de Cultura, Educació i Ciència, d'informe de caràcter favorable respecte a la modificació que ens ocupa, amb data 6 de febrer de 2001.
  
Quart. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de modificacions de planejament general de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 2 de maig de 2001, acorda:
  
Aprovar definitivament la modificació núm. 4 de les normes subsidiàries de Villar del Arzobispo.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs que s'estime oportú.